2025 اِسلام آباد خۄدکشی بم دھماکہٕ

11 نَوَمبَر 2025 مَنٛز کوٚر أکؠ خۄدکشی بمبارَن پٲکِستانٕچ رازدٲنؠ اسلام آبادَس مَنٛز ڈِسٹرکٹ جوڈیشل کمپلیکسَس نؠبرٕ کٔنؠ پَنُن پان دھماکہٕ، یَتھ مَنٛز 12 افراد ہلاک تہٕ 36 زخمی گٔیہِ۔ جماعت ال احرار، تحریک طالبان پاکستان (ٹی ٹی پی) کس أکس دھڑن دژ حملٕچ ذمہٕ دٲری قبوٗل۔ یہِ اوس اِسلام آبادس مَنٛز لگ بگ اکہ دہلس مَنٛز ساروٕے کھۄتہٕ خطرناک حملہٕ۔

حملہٕ

مُقٲمی وقتہٕ مُطٲبِق دُپہرَس 12:39 بجہِ کٔر أکؠ خۄدکشی بمبارَن اِسلام آباد کِس جی-11 سیکٹرَس مَنٛز عدالتی احاطس مَنٛز دٲخٕل گژھنٕچ کوٗشش۔ حکامَو مُطٲبِق کوٚر تٔمؠ عمارتَس مَنٛز اژنس مَنٛز ناکام گژھنہٕ پتہٕ دروازَس نزدیٖک 10 پؠٹھ 15 منٹَن پیارُن، پتہٕ کوٚرُن دروازٕ نؠبرٕ کنہِ کھڑی پُلسہٕ گاڑِ نزدیٖک بم دماکہٕ۔ فوٹیج مَنٛز چھُ ؤچھنہٕ آمُت زِ لُکھ چھِ خونہٕ سٟتؠ بٔرِتھ تہٕ زٔمیٖنَس پؠٹھ بِہِتھ، گاڑِ تہٕ دارِ چھِ تباہ گٔمٕتؠ۔

11 نَوَمبَر 2025 تام چھِ 12 نفر ہلاک تہٕ باقی 27 زخمی گٔمٕتؠ۔ مُتٲثِریٖنَن مَنٛز چھِ عوامٕکؠ رُکُن شٲمِل یِم عدالتَس مَنٛز تقرری باپتھ آمٕتؠ چھِ۔

حَوالہٕ 
زٲژ:2025 واقعات
زٲژ:پاکِستان